ᱱᱮᱛᱷᱟ ᱦᱩᱥᱮᱱ

ᱱᱮᱛᱷᱟ ᱦᱩᱥᱮᱱ (ᱡᱟᱱᱟᱢ ᱑᱑ ᱡᱩᱱ ᱑᱙᱙᱐) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱰᱟᱠᱴᱚᱨ ᱟᱨ ᱣᱤᱠᱤᱯᱤᱰᱤᱭᱟᱱ ᱠᱟᱱᱟᱭ ᱾ ᱩᱱᱤ ᱫᱚ ᱠᱚᱨᱚᱱᱟ ᱵᱷᱟᱭᱨᱟᱥ ᱨᱮᱭᱟᱜ ᱡᱟᱱᱟᱢ ᱵᱟᱵᱚᱛ ᱵᱷᱩᱞ ᱠᱷᱚᱵᱚᱨ ᱯᱟᱥᱱᱟᱣ ᱴᱮᱠᱟᱣ ᱫᱟᱨᱟᱢ ᱞᱟᱹᱜᱤᱫ ᱮ ᱵᱟᱰᱟᱭᱚᱜᱼᱟ ᱾

 ᱡᱤᱭᱚᱱ ᱟᱨ ᱠᱟᱹᱢᱤ 
ᱦᱩᱥᱮᱱ ᱫᱚ ᱑᱑ ᱡᱩᱱ ᱑᱙᱙᱐ ᱥᱟᱞᱮᱨᱮ ᱠᱮᱨᱟᱞᱟ ᱯᱚᱱᱚᱛ ᱨᱮᱱᱟᱜ ᱠᱩᱱᱱᱟᱢᱚᱝᱜᱚᱞᱚᱢ ᱨᱮᱭ ᱡᱟᱱᱟᱢ ᱞᱮᱱᱟ ᱾

ᱦᱩᱥᱮᱱ ᱫᱚ ᱒᱐᱑᱐ ᱥᱟᱞᱮᱨᱮ ᱣᱤᱠᱤᱯᱤᱰᱤᱭᱟ ᱨᱮ ᱠᱟᱹᱢᱤᱭ ᱮᱦᱚᱵ ᱞᱮᱫᱼᱟ ᱡᱚᱠᱷᱚᱱ ᱩᱱᱤ ᱫᱚ ᱥᱤᱧᱚᱛ ᱨᱮᱱᱟᱜ ᱠᱚᱡᱷᱤᱠᱚᱰ ᱨᱮ ᱢᱮᱱᱟᱜ ᱠᱟᱞᱤᱠᱴ ᱢᱮᱰᱤᱠᱟᱞ ᱠᱚᱞᱮᱡᱽ ᱨᱮ ᱯᱩᱭᱞᱩ ᱥᱮᱨᱢᱟ ᱨᱤᱱᱤᱡ ᱯᱟᱹᱴᱷᱩᱣᱟᱹᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱒᱐᱑᱖ ᱥᱟᱞᱮᱨᱮ ᱥᱣᱤᱰᱮᱱ ᱨᱮᱱᱟᱜ ᱜᱚᱴᱷᱮᱱᱵᱚᱨᱜᱽ ᱡᱮᱜᱮᱛ ᱵᱤᱨᱫᱟᱹᱜᱟᱲ (University of Gothenburg) ᱨᱮ ᱥᱮᱞᱮᱫ ᱠᱟᱛᱮ ᱟᱡᱟᱜ ᱪᱮᱛᱟᱱ ᱛᱟᱱᱟᱞᱟ ᱯᱟᱲᱦᱟᱣ ᱮ ᱛᱚᱝᱜᱮ ᱞᱮᱫᱼᱟ ᱾ ᱩᱱᱤ ᱫᱚ ᱒᱐᱑᱘ ᱫᱷᱟᱹᱵᱤᱡ ᱦᱯᱷᱤᱝᱴᱚᱱ ᱯᱚᱥᱴ ᱨᱮ ᱵᱞᱚᱜᱚᱨ ᱞᱮᱠᱟᱛᱮ ᱦᱚᱸᱭ ᱠᱟᱹᱢᱤ ᱟᱠᱟᱫᱼᱟ ᱾ ᱒᱐᱒᱐ ᱥᱟᱞᱮᱨᱮ, ᱩᱱᱤ ᱫᱚ ᱜᱚᱴᱷᱮᱱᱵᱚᱨᱜᱽ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱠᱞᱤᱱᱤᱠᱟᱞ ᱱᱤᱭᱩᱨᱚᱥᱟᱭᱤᱱᱥ ᱨᱮ ᱯᱤ.ᱮᱪ.ᱰᱤ ᱮ ᱧᱟᱢ ᱞᱮᱫᱼᱟ ᱾

᱒᱐᱒᱐ ᱨᱮᱱᱟᱜ ᱛᱟᱞᱟ ᱢᱟᱞᱟ ᱨᱮ, ᱩᱱᱤ ᱫᱚ ᱤᱝᱞᱤᱥ, ᱢᱟᱞᱟᱭᱟᱞᱚᱢ ᱟᱨ ᱥᱣᱤᱰᱤᱥ ᱯᱟᱹᱨᱥᱤ ᱛᱮ ᱠᱳᱵᱷᱤᱰ-᱑᱙ ᱡᱮᱜᱮᱛ ᱟᱡᱟᱨ ᱥᱟᱶ ᱡᱚᱲᱟᱣ ᱟᱠᱟᱱ ᱣᱤᱠᱤᱯᱤᱰᱤᱭᱟ ᱚᱱᱚᱞ ᱠᱚ ᱚᱞ ᱟᱨ ᱥᱟᱯᱲᱟᱣ ᱨᱮ ᱫᱷᱮᱭᱟᱱ ᱮ ᱮᱢ ᱠᱮᱫᱼᱟ ᱾ ᱤᱱᱴᱚᱨᱱᱮᱴ ᱟᱨ ᱥᱳᱥᱤᱭᱟᱞ ᱢᱤᱰᱤᱭᱟ ᱯᱞᱮᱴᱯᱷᱚᱨᱢ ᱨᱮ ᱡᱮᱜᱮᱛ ᱟᱡᱟᱨ ᱵᱟᱵᱚᱛ ᱵᱷᱩᱞ ᱠᱷᱚᱵᱚᱨ ᱯᱟᱥᱱᱟᱣ ᱠᱷᱚᱱ ᱨᱩᱠᱷᱤᱭᱟᱹ ᱞᱟᱹᱜᱤᱫ ᱩᱱᱤ ᱫᱚ ᱠᱳᱵᱷᱤᱰ-᱑᱙ ᱥᱟᱶ ᱡᱚᱲᱟᱣ ᱟᱠᱟᱱ ᱓᱐ ᱜᱚᱴᱟᱝ ᱚᱱᱚᱞ ᱣᱤᱠᱤᱯᱤᱰᱤᱭᱟ ᱨᱮᱭ ᱚᱞ ᱟᱠᱟᱫᱼᱟ, ᱡᱟᱦᱟᱸ ᱨᱮ ᱠᱳᱵᱷᱤᱰ-᱑᱙ ᱵᱤᱨᱩᱫᱽ ᱨᱮ ᱵᱟᱝ ᱯᱨᱚᱢᱟᱱ ᱟᱠᱟᱱ ᱦᱚᱨᱟ ᱠᱚᱨᱮᱱᱟᱜ ᱛᱟᱹᱞᱠᱟᱹ ᱦᱚᱸ ᱥᱮᱞᱮᱫ ᱢᱮᱱᱟᱜᱼᱟ ᱾

 ᱥᱤᱨᱯᱷᱟᱹ ᱠᱚ 
᱒᱐᱒᱐ ᱥᱟᱞᱮᱨᱮ, ᱦᱩᱥᱮᱱ ᱫᱚ ᱣᱤᱠᱤᱯᱤᱰᱤᱭᱟ ᱨᱮ ᱢᱮᱰᱤᱠᱟᱞ ᱜᱮᱭᱟᱱ ᱟᱨ ᱠᱷᱚᱵᱚᱨ ᱯᱟᱥᱱᱟᱣ ᱟᱨ ᱦᱟᱹᱴᱤᱧ ᱞᱟᱹᱜᱤᱫ ᱛᱮ ᱣᱤᱢᱮᱱ ᱤᱱ ᱚᱯᱮᱱ ᱥᱚᱨᱥ ᱮᱠᱟᱰᱮᱢᱤᱠ ᱥᱤᱨᱯᱷᱟᱹᱭ (Women in Open Source Academic Award) ᱧᱟᱢ ᱞᱮᱫᱼᱟ ᱾ ᱩᱱᱤ ᱫᱚ ᱒᱐᱒᱐ ᱥᱟᱞᱮᱨᱮ ᱡᱩᱢᱤᱫᱽ ᱫᱤᱥᱚᱢ (UN) ᱠᱷᱚᱱ ᱟᱡᱟᱜ ᱥᱚᱨᱠᱟᱨᱤ ᱴᱣᱤᱴᱚᱨ ᱦᱮᱱᱰᱮᱞ ᱦᱚᱛᱮᱛᱮ ᱢᱤᱫ ᱢᱟᱹᱱᱟᱱ ᱥᱟᱹᱠᱷᱭᱟᱹᱛ (honourable mention) ᱮ ᱧᱟᱢ ᱞᱮᱫᱼᱟ ᱾ ᱒᱐᱒᱑ ᱥᱟᱞᱮᱨᱮ, ᱵᱷᱟᱨᱪᱩᱣᱟᱞ ᱣᱤᱠᱤᱢᱟᱱᱤᱭᱟ ᱠᱚᱱᱯᱷᱟᱨᱮᱱᱥ ᱚᱠᱛᱚ ᱨᱮ ᱣᱤᱠᱤᱯᱤᱰᱤᱭᱟ ᱨᱤᱱᱤᱡ ᱥᱚᱦᱚᱫ-ᱛᱷᱟᱯᱚᱱᱤᱭᱟᱹ ᱡᱤᱢᱤ ᱣᱮᱞᱥ ᱦᱚᱛᱮᱛᱮ ᱩᱱᱤ ᱫᱚ ᱣᱤᱠᱤᱢᱤᱰᱤᱭᱟᱱ ᱚᱯᱷ ᱫᱤ ᱤᱭᱟᱨ ᱢᱟᱹᱱᱟᱱ ᱥᱟᱨᱦᱟᱣ (Honourable Mention) ᱮ ᱧᱟᱢ ᱠᱮᱫᱼᱟ ᱾

 ᱯᱟᱨᱥᱟᱞ ᱠᱚ 



 ᱥᱟᱹᱠᱷᱭᱟᱹᱛ 

 ᱵᱟᱨᱦᱮ ᱡᱚᱱᱚᱲ ᱠᱚ 


ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:᱑᱑᱙᱐ ᱨᱮ ᱡᱟᱱᱟᱢ‌ ᱠᱚ